OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 3 Pv 1081/14/5511-8	Žilina 30.08.2016 
EEČ: 2-43-271-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno c Trestného zákona 
Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno c Trestného zákona  

sa v skúšobnej dobe, určenej uznesením prokurátora Okresnej prokuratúry Žilina zo dňa 20.5.2015 spisová značka 3 Pv 1081/14/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 13.12.2014 v čase asi od 21:00 hod. do 22:30 hod. v XXXXX na Ul. XXXXX v pohostinstve XXXXX vzal z vrecka nohavíc XXXXX mobilný telefón zn. Samsung Galaxy S5 black, IMEI: XXXXX čím svojím konaním spôsobil XXXXX škodu vo výške 619,- | 

Uznesením prokurátora Okresnej prokuratúry Žilina zo dňa 20.5.2015, spisová značka 3 Pv 1081/14/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Žilina sp.zn. 3 Pv 1081/14/5511-7 zo dňa 20.05.2015 bolo trestné stíhanie obvineného pre prečin „Krádež“ podľa § 212 ods. 2 písm. c) Tr. zák. podmienečne zastavené a obvinenému bola určená skúšobná doba na 12 mesiacov. Uznesenie sa stalo právoplatným dňa 05.06.2015, a tak obvinenému plynula skúšobná doba od 05.06.2015 do 05.06.2016.
V zmysle § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Z odpisu registra trestov a lustrácie GP SR na obvineného bolo zistené, že obvinený nebol doteraz súdom trestaný a v súčasnosti voči nemu nie je vedené žiadne trestné stíhanie. 
Zo správ Obecného úradu XXXXX, Obvodného oddelenia PZ XXXXX a Okresného úradu XXXXX je preukázané, že obvinený počas skúšobnej doby nespáchal žiadny priestupok. 
Na základe vyššie uvedených skutočností možno skonštatovať, že obvinený v skúšobnej dobe podmienečného zastavenia trestného stíhania viedol riadny život, a preto prokurátorka vyslovila, že obvinený sa v skúšobnej dobe osvedčil. 
Právoplatnosťou uznesenia o tom, že obvinený sa osvedčil nastávajú účinky zastavenia trestného stíhania podľa § 9 ods. 1 písm. e) Tr. por. (§ 217 ods. 4 Tr. por.). 
Poučenie:
Proti tomuto uzneseniu je možné podať na Okresnej prokuratúre Žilina sťažnosť, a to v lehote troch dní odo dňa jeho oznámenia. Sťažnosť má odkladný účinok.) 

JUDr. Eliška Šnajderová
prokurátorka